РЕГЛАМЕНТ (ЕС) № 1235/2011 НА КОМИСИЯТА
от 29 ноември 2011 година
за изменение на Регламент (ЕО) № 1222/2009 на Европейския парламент и на Съвета по отношение на категоризирането на гуми според сцеплението им с влажна пътна настилка, измерването на съпротивлението при търкаляне и процедурата за проверка
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1222/2009 на Европейския парламент и на Съвета от 25 ноември 2009 г. относно етикетирането на гуми по отношение на горивната ефективност и други съществени параметри (1), и по-специално член 11, букви а) и в) от него,
като има предвид, че:
(1)
Регламент (ЕО) № 1222/2009 на Европейския парламент и на Съвета цели установяване на рамка за предоставяне на хармонизирана информация относно параметрите на гумите посредством етикетиране, което позволява на крайните потребители да правят информиран избор при покупка на гуми.
(2)
Съпротивлението при търкаляне на гумите определя тяхната категория според горивната ефективност. Измерването на съпротивлението при търкаляне трябва да бъде възпроизводимо; изпитвания на едни и същи гуми в различни лаборатории трябва да дават същите резултати с оглед осигуряване на обективно сравнение между гумите от различни доставчици. Освен това добрата възпроизводимост на резултатите от изпитванията предотвратява получаването от органите за надзор на пазара на резултати, различаващи се от тези на доставчиците, при изпитване на едни и същи гуми.
(3)
Една процедура за привеждане в съответствие на изпитвателните лаборатории по отношение на измерването на съпротивлението при търкаляне би подобрила възпроизводимостта на резултатите от изпитванията.
(4)
Тъй като на ниво ISO е разработен подходящ хармонизиран метод за изпитване на сцеплението върху мокри пътища, понастоящем трябва да бъде въведена категоризация според сцеплението с влажна повърхност на гумите от класове C2 и C3, в съответствие с член 11, буква а) от Регламент (ЕО) № 1222/2009.
(5)
Яснотата на процедурата за проверка на съответствието, определена в приложение IV към Регламент (ЕО) № 1222/2009, следва да бъде подобрена чрез въвеждането на прагове, спрямо които се определя дали обявените съгласно изискванията за етикетиране стойности са в съответствие с разпоредбите на посочения регламент.
(6)
Следователно Регламент (ЕО) № 1222/2009 следва да бъде съответно изменен.
(7)
Мерките, предвидени в настоящия регламент, са в съответствие със становището на комитета, създаден по силата на член 13 от Регламент (ЕО) № 1222/2009,
ПРИЕ НАСТОЯЩИЯ РЕГЛАМЕНТ:
Член 1
Изменение на Регламент (ЕО) № 1222/2009
Регламент (ЕО) № 1222/2009 се изменя, както следва:
1)
В приложение I, част A: Класове на горивна ефективност, първото изречение се заменя със следния текст:
„Класът на горивна ефективност трябва да бъде определен въз основа на коефициента на съпротивление при търкаляне (КСТ) в съответствие с посочената по-долу скала от A до G и измерен в съответствие с приложение 6 към Правило № 117 на ИКЕ на ООН и неговите последващи изменения, както и приведен в съответствие съгласно процедурата, определена в приложение IV, буква а).“
2)
В приложение I, част Б: Класове на сцепление с влажна пътна настилка, текстът и таблицата се заменят със следното:
„1.
За гуми C1 класовете на сцепление с влажна пътна настилка трябва да бъдат определяни въз основа на коефициента на сцепление с влажна пътна настилка (G) по скалата от A до G, даден в таблицата по-долу, изчислен в съответствие с точка 3 и измерен в съответствие с приложение V.
2.
За гуми C2 и С3 класовете на сцепление с влажна пътна настилка трябва да бъдат определяни въз основа на коефициента на сцепление с влажна пътна настилка (G) по скалата от A до G, даден в таблицата по-долу, изчислен в съответствие с точка 3 и измерен в съответствие с ISO 15222:2011, при което трябва да се използват следните стандартни еталонни изпитвателни гуми (SRTT):
i)
за гуми от клас C2 - SRTT 225/75 R 16 C, ASTM F 2872-11;
ii)
за гуми от клас С3 с номинална широчина на профила, по-малка от 285 mm - SRTT 245/70R19.5, ASTM F 2871-11;
iii)
за гуми от клас С3 с номинална широчина на профила, по-голяма или равна на 285 mm - SRTT 315/70R22.5, ASTM F 2870-11.
3.
Изчисляване на коефициента на сцепление с влажна пътна настилка (G)
G = G(T) - 0,03
където: G(T) = коефициент на сцепление с влажна пътна настилка на гумата, за чието одобрение се кандидатства, измерен в рамките на един изпитвателен цикъл
Гуми от клас С1
Гуми от клас С2
Гуми от клас С3
G
клас на сцепление с влажна пътна настилка
G
клас на сцепление с влажна пътна настилка
G
клас на сцепление с влажна пътна настилка
1,55 ≤ G
A
1,40 ≤ G
A
1,25 ≤ G
A
1,40 ≤ G ≤ 1,54
B
1,25 ≤ G ≤ 1,39
B
1,10 ≤ G ≤ 1,24
B
1,25 ≤ G ≤ 1,39
C
1,10 ≤ G ≤ 1,24
C
0,95 ≤ G ≤ 1,09
C
-
D
-
D
0,80 ≤ G ≤ 0,94
D
1,10 ≤ G ≤ 1,24
E
0,95 ≤ G ≤ 1,09
E
0,65 ≤ G ≤ 0,79
E
G ≤ 1,09
F
G ≤ 0,94
F
G ≤ 0,64
F
-
G
-
G
-
G“
3)
Приложение IV: Процедура за проверка, се заменя със следното:
„ПРИЛОЖЕНИЕ IV
Процедура за проверка
За всеки тип гуми или група гуми, определени от доставчика, трябва в съответствие с една от следните процедури да бъде оценено съответствието на обявените класове на горивна ефективност и на сцепление с влажна пътна настилка, както и на обявения клас на външен шум при търкаляне и на обявената стойност:
a)
i)
първо се изпитва една гума или комплект гуми. Ако измерените стойности отговарят на обявените класове или на обявената стойност за външния шум при търкаляне в границите на допуска, определен в таблица 1, изпитването е преминато успешно; както и
ii)
ако измерените стойности не отговарят на обявените класове или на обявената стойност за външния шум при търкаляне в границите, определени в таблица 1, се изпитват още три гуми или три комплекта гуми. Средната стойност от измерванията върху трите гуми или трите комплекта гуми се използва за оценяване на съответствието с обявената информация в границите, определени в таблица 1; или
б)
когато класовете или стойностите върху етикета са взети от резултатите от изпитванията за одобрение на типа, получени в съответствие с Директива 2001/43/ЕО, Регламент (ЕО) № 661/2009 или Правило № 117 на ИКЕ на ООН и последващите му изменения, държавите-членки могат да използват данните от измерванията, получени от изпитванията за съответствие на производството на гумите.
При оценяването на данните от измерванията, получени от изпитванията за съответствие на производството, трябва да се вземат под внимание допуските, определени в таблица 1.
Таблица 1
Измерван параметър
Контролни допустими отклонения
Коефициент на съпротивление при търкаляне (горивна ефективност)
Съобразената измерена стойност не трябва да надвишава горната граница (най-големия КСТ) за обявения клас с повече от 0,3 kg/1 000 kg
Външен шум при търкаляне
Измерената стойност не трябва да надвишава обявената стойност за N с повече от 1 dB (A)
Сцепление с влажна пътна настилка
Измерената стойност не трябва да бъде по-малка от долната граница (най-ниската стойност на G) на обявения клас“
4)
Текстът, поместен в приложението към настоящия регламент, се добавя като приложение IVа.
Член 2
Влизане в сила
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент се прилага от 30 май 2012 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 29 ноември 2011 година.